রবার্ট ডোনাট
ফ্রিডরিখ রবার্ট ডোনাট (ইংরেজি: Friedrich Robert Donat; ১৮ই মার্চ ১৯০৫ - ৯ই জুন ১৯৫৮) ছিলেন একজন ইংরেজ চলচ্চিত্র ও মঞ্চ অভিনেতা। তিনি অ্যালফ্রেড হিচকক পরিচালিত দ্য থার্টি নাইন স্টেপস্‌ (১৯৩৫) ও গুডবাই, মিস্টার চিপস্‌ (১৯৩৯) চলচ্চিত্রে অভিনয়ের জন্য সর্বাধিক পরিচিত। দ্বিতীয় চলচ্চিত্রটিতে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। দ্য এজ অব দ্য ড্রিম প্যালেস বইয়ে জেফ্রি রিচার্ডস লিখেন ডোনাট ছিলেন "১৯৩০-এর দশকে ব্রিটিশ চলচ্চিত্র শিল্পের একজন অবিসংবাদিত প্রণয়ধর্মী কেন্দ্রীয় অভিনেতা"।